b'\n_START_ARTICLE_\nElina Taalasmaa\n_START_SECTION_\nPerhe\n_START_PARAGRAPH_\nElina Taalasmaa on Ulla Taalasmaan ja Martti Viljasen tyt\xc3\xa4r. Elina pit\xc3\xa4\xc3\xa4 kuitenkin kasvatti-is\xc3\xa4\xc3\xa4ns\xc3\xa4 Seppo Taalasmaata oikeana is\xc3\xa4n\xc3\xa4\xc3\xa4n. Elina on Kari Taalasmaan pikkusisko. H\xc3\xa4n on my\xc3\xb6s Oonan, veljens\xc3\xa4 Karin ja Laura Kivirannan tytt\xc3\xa4ren t\xc3\xa4ti. Elinalla on Tuomo Tervajoen kanssa yksi lapsi, poika nimelt\xc3\xa4\xc3\xa4n Onni \xe2\x80\x9dTale\xe2\x80\x9d Taalasmaa. Elinalla on my\xc3\xb6s yksi lapsenlapsi Ilja Taalasmaa, jonka Tale on adoptoinut. Elina on my\xc3\xb6s isot\xc3\xa4ti Oonan ja h\xc3\xa4nen puolisonsa Miro Holmin lapselle, jota ei ole sarjassa n\xc3\xa4hty, koska pariskunta asuu Ranskassa.\n_START_SECTION_\nRakkausel\xc3\xa4m\xc3\xa4\n_START_PARAGRAPH_\nElina on ollut romanttisissa suhteissa muun muassa Aleksi Salinin, Daniel Ojalan, Esko Heikkil\xc3\xa4n, Jasu Taavitsaisen ja Markus Ekholmin kanssa. Markuksen kanssa he p\xc3\xa4\xc3\xa4tyiv\xc3\xa4t alttarille asti, mutta pahasti huumausaineisiin riippuvainen Markus kuoli lentokoneessa sairauskohtaukseen. He olivat l\xc3\xa4hd\xc3\xb6ss\xc3\xa4 h\xc3\xa4\xc3\xa4matkalle Italiaan. _NEWLINE_Elinalla oli sopimus Ossi Puolakan kanssa siit\xc3\xa4, ett\xc3\xa4 t\xc3\xa4m\xc3\xa4 siitt\xc3\xa4isi Elinalle lapsen ja saisi siit\xc3\xa4 hyvitykseksi paikan Snow Teamin toimitusjohtajana eik\xc3\xa4 joutuisi olemaan vastuussa lapsesta. Ossi paljastui kyvytt\xc3\xb6m\xc3\xa4ksi siitt\xc3\xa4m\xc3\xa4\xc3\xa4n j\xc3\xa4lkel\xc3\xa4isi\xc3\xa4 ja yritti salata asian Elinalta. Ossin ja Elinan v\xc3\xa4lit tulehtuivat pitk\xc3\xa4ksi aikaa totuuden paljastuttua Elinalle._NEWLINE_Yhden y\xc3\xb6n suhde naimisissa olevan Tuomon kanssa saattoi Elinan raskaaksi, joka muutti Tampereelle, miss\xc3\xa4 synnytti poikavauvan, jolle antoi nimeksi Onni Taalasmaa. Syksyll\xc3\xa4 2007 Elina alkoi seurustella Ossin kanssa, mutta Ossi ei ollut valmis el\xc3\xa4m\xc3\xa4\xc3\xa4n perhe-el\xc3\xa4m\xc3\xa4\xc3\xa4, joten he erosivat. Sittemmin Elina alkoi seurustella lapsensa is\xc3\xa4n Tuomon kanssa, vaikka suhdetta hankaloittikin aluksi esimerkiksi Tuomon ex-vaimo, mustasukkainen Salla Laitela. My\xc3\xb6hemmin Tuomo kosi Elinaa ja vastaus kosintaan oli my\xc3\xb6nt\xc3\xa4v\xc3\xa4. Kihlautunut kaksikko muutti Tampereelle yhdess\xc3\xa4 Onni-vauvansa kanssa vuonna 2008. Vuonna 2011 Onni kuitenkin muutti isois\xc3\xa4ns\xc3\xa4 Sepon ja t\xc3\xa4m\xc3\xa4n vaimon Helenan luokse Pihlajakadulle, kun h\xc3\xa4nen vanhempansa muuttivat G\xc3\xb6teborgiin.\n_START_SECTION_\nTy\xc3\xb6el\xc3\xa4m\xc3\xa4\n_START_PARAGRAPH_\nElina on koulutukseltaan kokki. Aikoinaan h\xc3\xa4nen suurin haaveensa oli perustaa oma ravintola. Pian valmistumisensa j\xc3\xa4lkeen, ollessaan v\xc3\xa4h\xc3\xa4n p\xc3\xa4\xc3\xa4lle parikymppinen, h\xc3\xa4n p\xc3\xa4\xc3\xa4si t\xc3\xb6ihin Markus Ekholmin ja Aki Nikkisen omistamaan Barbaariin. Lopulta Elina osti osan ravintolan osuudesta Markukselta. Vasta Akin myyty\xc3\xa4 h\xc3\xa4nelle oman osuutensa markalla, p\xc3\xa4\xc3\xa4si h\xc3\xa4n kunnolla johtamaan paikkaa. _NEWLINE_T\xc3\xa4ll\xc3\xa4 v\xc3\xa4lin oli Markus avannut y\xc3\xb6kerho Geelin. Uuden y\xc3\xb6kerhon perustaminen tuotti suurta stressi\xc3\xa4 miehelle, joka alkoi k\xc3\xa4ytt\xc3\xa4\xc3\xa4 huumausaineita. Huumekoukussa oleva Markus kosi Elinaa, joka vastasi ep\xc3\xa4r\xc3\xb6innin j\xc3\xa4lkeen my\xc3\xb6nt\xc3\xa4v\xc3\xa4sti. H\xc3\xa4it\xc3\xa4 tanssittiin, mutta sairauskohtauksen saanut Markus kuoli lentokoneeseen h\xc3\xa4\xc3\xa4matkan alussa. Murtunut Elina peri Geelin, mutta huomasi yll\xc3\xa4tyksekseen Camilla Mustavaaran omistavan osan y\xc3\xb6kerhosta. Geelin alettua tuottaa tappiota ja jouduttua remonttiin luopui Elina paikasta._NEWLINE_Barbaari puolestaan myytiin Ken Ojalalle, ravintolan entiselle tarjoilijalle, joka vaihtoi paikan nimeksi Kentauri. Ken puolestaan myi ravintolan eteenp\xc3\xa4in, joka siirtyi Irma Halosen ja Jenni Vainion omistukseen. Jenni osti Irman ulos kahvilasta ja my\xc3\xb6hemmin Jenni myi Irman osuuden Isabella Holmille._NEWLINE_Peritty\xc3\xa4\xc3\xa4n iso\xc3\xa4itins\xc3\xa4 Selma Viljasen p\xc3\xa4\xc3\xa4tti Elina sijoittaa rahat ja osti Snow Team-nimisen yrityksen. My\xc3\xb6hemmin Elina myi Snow Teamin ja muutti Tampereelle.\n_START_SECTION_\nIsyyskysymys\n_START_PARAGRAPH_\nMonien vuosien j\xc3\xa4lkeen paljastui, ett\xc3\xa4 Elinan oikea is\xc3\xa4 ei ollutkaan Seppo Taalasmaa, vaan Ullan nuoruudenrakkaus ja kihlattu Martti Viljanen. Martti oli jo kuollut Elinan saadessa asian selville. H\xc3\xa4nen onnistui kuitenkin saada yhteys is\xc3\xa4ns\xc3\xa4 \xc3\xa4itiin Selma Viljaseen. T\xc3\xa4m\xc3\xa4 oli hyvin sairas ja kuolikin pian kohtaamisen j\xc3\xa4lkeen j\xc3\xa4tt\xc3\xa4en Elinalle varsin suuren perinn\xc3\xb6n. Ennen paljastusta Elina oli seurustellut hetken aikaa Martti Viljasen pojan Juhan kanssa. T\xc3\xa4m\xc3\xa4n paljastuttua h\xc3\xa4nen velipuolekseen suhde katkesi.'